བློ་ཡིད་ཕངས་པ་ཞིག་ལ།ང་ཚོས་རེ་སྟོང་འཆང་སའི་ཞིས་ཅིན་ཕིང་འདིས་ལས་ཀ་ཡག་པོ་ཅི་གང་བྱེད་ཀྱི་མེད།ཁོས་བསམ་ན།ཀྲུང་དབྱང་གིས་མུ་མཐུད་བོད་དུ་མི་སེར་སྤོ་བཤུག་ཡག་པོ་བྱེད་པ་དང་།ཞོར་དུ་མེ་མདས་བརྟན་ལྷིང་ལ་གཞོགས་འདེགས་དྲ་མ་བྱས་ན།ད་གཟོད་བོད་འདི་ཉིད་ལོ་རྒྱུས་ཀྱི་གླེགས་བམ་ཁྲོད་དུ་བསྐྱུར་ཐུབ་པར་འགྱུར་ལ།དུས་རབས་ཕྱེད་གོང་མིག་བཙུམས་ཏེ་སྡིག་ལག་བརྐྱངས་པའི་དོན་གོ་ཆོད་ཡོང་བསམས།ཞིས་ཅིན་ཕིང་འདིས་ད་ཐེངས་ཀྱི་བོད་དོན་བཞུགས་མོལ་ཚོགས་འདུའི་གཏམ་བཤད་ལས་ཀྱང་མི་རིགས་མཉམ་བསྲེས་དང་རྒྱལ་ཁབ་སྤྱི་སྤྱོད་སྐད་ཡིག་ཁྱབ་གདལ།མེས་རྒྱལ་གཅིག་གྱུར་སྲུང་སྐྱོང་།མི་རིགས་མཐུན་སྒྲིལ་ཤུགས་སྣོན།ཀྲུང་ཧྭ་མི་རིགས།ཀྲུང་ཧྭ་རིག་གནས།དོན་དུ་ཀྲུང་ཧྭ་མི་རིགས་དང་ཀྲུང་ཧྭ་རིག་གནས་ཟེར་བ་རྒྱ་ནག་གིསལོར་གསར་བཟོ་བྱས་པའི་མི་རིགས་རིག་གནས་ཤིག་ལས།དོན་དངོས་སུ་མི་རིགས་རིག་གནས་དེ་འདྲ་ཞིག་ཤེས་བྱར་མ་གྲུབ།ཁོས་ཟེར་ན་བོད་སོག་ཤར་ཏུ་ཁི་སི་ཐན་ལ་སོགས་པའི་ད་ལྟའི་རྒྱ་ནག་མངའ་ཁོངས་ན་ཡོད་པའི་མི་རིགས་ལྔ་བཅུ་ང་དྲུག་པོའི་གོང་བུ་དེ་ལ་ཀྲུང་ཧྭ་མི་རིགས་རེད་ཟེར།དེ་ཐམས་ཅད་ཀྱི་ཐུན་མོང་རིག་གནས་ལ་ཀྲུང་ཧྭ་རིག་གནས་རེད་ཟེརབཅས་ལ་མོས་སེམས་ཟམ་མི་ཆད་པར་ཟབ་ཏུ་གཏོང་དགོས་ཟེར་བ་དང་སྦྲགས་ཏེ།མི་རིགས་སོ་སོས་རང་ཉིད་ཀྲུང་ཧྭ་མི་རིགས་ཡིན་པ་དང་རང་ཉིད་ཀྱི་རིག་གནས་ཀྲུང་ཧྭ་རིག་གནས་ཡིན་པར་ངོས་ལེན་བྱ་དགོས་ཟེར།